CELEX: C2004/300/14
Language: et
Date: 2004-12-04 00:00:00
Title: Euroopa Kohtu (täiskogu) 12. oktoobri 2004. aasta otsus kohtuasjas C-222/02 (Bundesgerichtshofi eelotsusetaotlus): Peter Paul, Cornelia Sonnen-Lütte, Christel Mörkens versus Saksamaa Liitvabariik (Krediidiasutused — Hoiuste tagamise skeem — Direktiiv 94/19/EÜ — Direktiivid 77/780/EMÜ, 89/299/EMÜ ja 89/646/EMÜ — Pädeva asutuse järelevalvemeetmed hoiustaja kaitsmiseks — Järelevalveasutuste vastutus ebapiisava järelevalvega põhjustatud kahju eest)

4.12.2004   
            
            
               ET
            
            
               Euroopa Liidu Teataja
            
            
               C 300/7
            
         
      EUROOPA KOHTU
   
   (täiskogu)
    12. oktoobri 2004. aasta otsus
   kohtuasjas C-222/02 (Bundesgerichtshofi eelotsusetaotlus): Peter Paul, Cornelia Sonnen-Lütte, Christel Mörkens versus Saksamaa Liitvabariik (1)
   
   (Krediidiasutused - Hoiuste tagamise skeem - Direktiiv 94/19/EÜ - Direktiivid 77/780/EMÜ, 89/299/EMÜ ja 89/646/EMÜ - Pädeva asutuse järelevalvemeetmed hoiustaja kaitsmiseks - Järelevalveasutuste vastutus ebapiisava järelevalvega põhjustatud kahju eest)
   (2004/C 300/14)
   Kohtumenetluse keel: saksa
   Kohtuasjas C-222/02, mille esemeks on EÜ asutamislepingu artikli 234 alusel Bundesgerichtshofi (Saksamaa) poolt 16. mai 2002. aasta otsusega esitatud ja Euroopa Kohtusse 17. juunil 2002 saabunud eelotsusetaotlus nimetatud kohtus pooleliolevas asjas järgmiste poolte vahel: Peter Paul, Cornelia Sonnen-Lütte, Christel Mörkens versus Saksamaa Liitvabariik, tegi Euroopa Kohus (täiskogu), koosseisus: president V. Skouris, kodade esimehed P. Jann, C. W. A. Timmermans, A. Rosas, kohtunikud C. Gulmann (ettekandja), J.-P. Puissochet, R. Schintgen, F. Macken, N. Colneric, S. von Bahr ja J. N. Cunha Rodrigues, kohtujurist: C. Stix-Hackl, kohtusekretär: vanemametnik M.-F. Contet, 12. oktoobril 2004 otsuse, mille resolutiivosa on järgmine:
   
               1.
            
            
               Kui Euroopa Parlamendi ja nõukogu 30. mai 1994. aasta direktiiviga 94/19/EÜ hoiuste tagamise skeemide kohta ettenähtud hüvitamine hoiustajatele on tagatud, ei või selle direktiivi artikli 3 lõikeid 2–5 tõlgendada nii, nagu oleks nendega vastuolus siseriiklik norm, mille kohaselt siseriikliku krediidiasutuste järelevalveasutuse ülesandeid täidetakse vaid üldistes huvides, mis siseriikliku õiguse järgi välistab selle, et eraõiguslikud isikud saaksid nõuda kõnealuse asutuse poolse ebapiisava järelevalve tõttu tekkinud kahju hüvitamist.
            
         
               2.
            
            
               Siseriiklik norm, mille kohaselt täidetakse siseriikliku krediidiasutuste järelevalveasutuse ülesandeid vaid üldistes huvides, mis siseriikliku õiguse järgi välistab selle, et eraõiguslikud isikud saaksid nõuda kõnealuse asutuse poolse ebapiisava järelevalve tõttu tekkinud kahju hüvitamist, ei ole vastuolus nõukogu 12. detsembri 1977. aasta esimese direktiiviga 77/780/EMÜ krediidiasutuste asutamise ja tegevusega seotud õigus- ja haldusnormide kooskõlastamise kohta, nõukogu 17. aprilli 1989. aasta direktiiviga 89/299/EMÜ krediidiasutuste omavahendite kohta ega nõukogu 15. detsembri 1989. aasta teise direktiiviga 89/646/EMÜ krediidiasutuste asutamise ja tegevusega seotud õigus- ja haldusnormide kooskõlastamise ja direktiivi 77/780/EMÜ muutmise kohta.
            
         
      (1)  EÜT C 202, 24.8.2002.